Kavarsko kapinių koplyčia
55°26′05″š. pl. 24°55′52″r. ilg.﻿ / ﻿55.434845°š. pl. 24.931156°r. ilg.﻿ / 55.434845; 24.931156 Kavarsko kapinių koplyčia – koplyčia Anykščių rajone, Kavarsko kapinėse, kurios įrengtos šiauriniame miestelio pakraštyje, netoli kelio  120  Radiškis–Anykščiai–Rokiškis  (priešingoje pusėje – Kavarsko tvenkinio užtvanka). Iškilus statinys stūkso palyginti stačioje įkalnėje šalia kapinių vartų, esančių Pergalės gatvėje. Nuo koplyčios atsiveria vaizdas į miestelį, Šv. Jono Krikštytojo bažnyčios bokštą. Koplyčia pastatyta prieš 1849 m. Manoma, kad tai dvarininkų Sorokų šeimos antkapis. Kapinėse yra XIX a. vidurio ir ankstesnių palaidojimų. 2016 m. statiniui atlikti tvarkybos (remonto) darbai. XIX a. pirmoje pusėje statyta koplyčia yra regioninės reikšmės architektūros ir memorialinis paminklas, nuo 1992 m. įrašytas į LR Kultūros vertybių registrą.